Elon Musk

Elon Reeve Musk (ruggit er 28 Mean Souree 1971),  she greeseyder dellalys, baiheyder argid as dooiney mooar dellalys t'eh. She bunneyder, AOS, as ard-yeshaghteyr SpaceX t'eh, myrane lesh baiheyder argid, AOS, as Seyrnagh Gientyn Tesla, Inc., bunneyder The Boring Company, as co-vunneyder Neuralink as OpenAI t'eh. She Musk yn dooinney s'berçhee er y theihll lesh feeuid ghlen ny smoo na US$250 billoon ec Averil 2022 rere y Bloomberg Billionaires Index as rolley feer-hraa ny billooneyryn liorish Forbes.

Va Musk ruggit lesh moir Chanadagh as ayr Affrickagh Yiass as v'eh troggit ayns Pretoria, South Africa. Ren eh frastyl er Ollooscoill Pretoria rish tammylt beg roish my ren eh arraghey dys y Chanadey tra v'eh 17 bleeaney d'eash. Ghow eh yn maireanagh ec Ollooscoill y Venrein as ren eh astreeaghey dys Ollooscoill Pennsylvania daa vleeaney ny yei raad hooar eh keim 'sy tarmaynys as 'syn 'ishig. Ren eh arraghey dys California ayns 1995 dy rastyl er Ollooscoill Stanford agh agh reih eh coorse dellalys y ronsaghey. Ren eh co-vunney y colught cooid vog Zip2 marish e vraar Kimbal. Va'n colught kionnit ec Compaq er $307 millioon ayns 1999. Y vlein cheddin, ren Musk co-vunney y banc er-linney X.com hie er mestey marish Confinity ayns 2000 dy chroo PayPal. Va'n colught kionnit ec eBay ayns 2002 er $1.5 billoon.

Ayns 2002, ren Musk bunney SpaceX, jeantagh eaghtyr speyrey as colught shirveishyn arraghey spoar. She AOS as Ard-Yeshaghteyr y cholught shen t'eh. Ayns 2004, hie eh stiagh marish y jeantagh carbyd lectraneagh Tesla Motors, Inc. (Tesla, Inc. jiu) myr caairliagh as seyrnagh gientyn. Haink er dy ve ny AOS ayns 2008. Ayns 2006, chooinee eh croo SolarCity, colught shirveishyn bree greiney va kionnit ny s'anmagh liorish Tesla. Haink er dy ve enmyssit Tesla Energy. Ayns 2015, ren eh co-vunney OpenAI, colught ronsee neu-vondeishagh ta cur far-inçhynaght chaarjyssagh er oaie. Ayns 2016, ren eh co-vunney Neuralink, colught neayr-haghnoaylleeaght ta jeeraghey er lhiassaghey co-eddinyn inçhyn-co-earrooder, as bunney The Boring Company, colught troggalys thiollane. Ta Musk er chur roish y Hyperloop, corys arraghey traen folmid ard-vieauid. Ayns 2022 ren eh coardail y çhirveish ym-ysseraght heshoil Americaanagh Twitter y chionnaghey er $44 billoon.

Imraaghyn

Kianglaghyn magh


 Skeeal Musk er Forbes


Ronney:Ruggyryn 'sy vlein 1971
Ronney:Feallee vio
Ronney:Delleyderyn firryn Americaanagh
Ronney:Delleyderyn firryn Canadagh
Ronney:Delleyderyn firryn Affrickagh Yiass
Ronney:Kioneraadee ghleashtan Americaanagh
Ronney:Billooneyryn Americaanagh
Ronney:Claareyderyn co-earrooder Americaanagh
Ronney:Stiureyderyn cochorpagh Americaanagh
Ronney:Americaanee jeh sluight Goaldagh
Ronney:Americaanee jeh sluight Canadagh
Ronney:Americaanee jeh sluight Ollanagh Pennsylvania
Ronney:Miallee Americaanagh
Ronney:Jeshaghteyryn cooid vog Americaanagh
Ronney:Kioneraadee gleashtan Canadagh
Ronney:Billooneyryn Canadagh
Ronney:Claareyderyn co-earrooder Canadagh
Ronney:Stiureyderyn cochorpagh Canadagh
Ronney:Canadee jeh sluight Goaldagh
Ronney:Canadee jeh sluight Ollanagh Pennsylvania
Ronney:Miallee Chanadagh
Ronney:Jeshaghteyryn cooid vog Canadagh
Ronney:Hyperloop
Ronney:Feallee ass Pretoria
Ronney:Feallee 'sy çhynskyl spoar
Ronney:Billooneyryn Affrickagh Yiass
Ronney:Claareyderyn co-earrooder Affrickagh Yiass
Ronney:Stiureyderyn cochorpagh Affrickagh Yiass
Ronney:Affrickee Yiass jeh sluight Goaldagh
Ronney:Affrickee Yiass jeh sluight Ollanagh Pennsylvania
Ronney:Affrickee Yiass jeh sluight Canadagh
Ronney:Miallee Affrickagh Yiass
Ronney:Jeshaghteyryn cooid vog Affrickagh Yiass
Ronney:Moylleyderyn spoar
Ronney:SpaceX
Ronney:Tesla, Inc.
Ronney:The Boring Company
Ronney:Time 100
Ronney:Time Person of the Year
Ronney:Twitter